KATINEUNG KURING
TIDAK DIPERJUALBELIKAN Proyek Bahan Pustaka Lokal Konten Berbasis Etnis Nusantara Perpustakaan Nasional, 2011 KATINEUNG KURING Prosa jeung puisi Rusma n Sutiasumarga Perpustakaan Nasional R e p u b l i k I n d o n e s i a Balai Pustaka
Pihatur Buku Katineung Kuring, karya-sastra rakitan Rusman Sutia- sumarga mangrupa kumpulan prosa jeung puisi, dina wangunan Surat jeung Sajak. Terbitan mimiti, kungsi nyebar sarta narik per- hatian nu resep tur mikatineung kana kamekaran susastra Sunda. Balai Pustaka nerbitkeun citakan kadua, kalayan yakin yen tetep para-maos kiwari ge, babakuna nu aranom, masih mikaresep, daek keneh ngaraneh-ngarapek, kana titingal ang- katan samemehna. Sastra daerah teh kaasup sabagian tina Seni Budaya Bangsa, kudu dimumule hade-hade, dipiara dipibanda, ku nu ngaku ngarasa miboga. Balai Pustaka 5
Panganteur Katineung Kuring, ku kuring dibaktikeun ka aranjeun, aran- jeun nu lahir sapandeurieun kuring. leu teh catetan jeung lapora'n, pengeling-ngeling yen kuring kungsi milu iiubiung icikibung di leuwi "Sipatahunan" tempat aranjeun kokojayan teuteuleuman. Catetan jeung laporan ceuk kuring, catetan jeung laporan nu ngandung harepan bisa digunakeun jadi titik-puseur-panojeran, pikeun ngahontal nu leuwih jembar, nu leuwih luhur. Tangtungan kuring ngeunaan karyasastra: nu ayeuna sing leuwih ti nu kamari, nu isukan mangka leuwih ti nu ayeuna. Aran- jeun nu kudu leuwih motekar, leuwih rancage di hate, leuwih lega ambahan, leuwih jauh udagan, sing nepi ka alak-paul. Mun rek make basa kolot mah, kieu meureun pipokeun teh: lumayan sabrang salayan, asup ka cabe mah henteu. Nya aranjeun nu kudu "ngebon-cabe"-na. Jakarta ahir Mei 1961. 7
Katineung jungjunan ka: katineung kuring ka anjeun teu aya keur mapandekeun sugan temah moal melang sumoreang keur mimiti kuring rek miang ngacacang geus jauh hate tibelat merod hayang balik deui lumaku teu bisa kebat pikir ngait ti pandeuri horeng jeung aya harewos aki turna nini turni patunggon gunung sirkawur magar nyaba ulah cios bisi sungkan balik deui bumetah di lembur batur 9
Eusina Pihatur Katineung I. SURAT JEUNG SAJAK: Kota kembang kuring melang Tarate bodas jeung dalia beureum * Carita Biasa Calon-calon harepan Ulah pundung * Sora Anyar Sumur Ngorotan * Lalajo Jangji * Diteang ka jalan Ijan, papanggih di jalan Iming Ileung euy ileung * Nyawang Gudawang kajeun can anggeus Pangdunga * Baeu * Sindanglaut * Peuting simpe hate jempe * Nu neangan tineung * Bulan jeung hate * II. HARIRING: Hariring kuring = sajak-sajak PNRI Kaca: 5 9 15 19 20 22 25 26 29 30 37 38 43 44 49 50 51 52 53 54 57 11
Mgalantung di Cikapundung, tepung jeung beubeureuh heubeul Sugan teh Boa teuing Ngalangeu di Puseurdayeuh Sunda Sungkawa Kuring ayeuna rek balik Ka mana kuring nya ngungsi Pamuradan Ngabuburit di Padesan Kidung Pangjurung Ti Cihideung kuring mudun Geusan kuring KATERANGAN 12 PNRI 59 65 67 70 72 74 75 77 79 82 85 86 88
I SURAT JEUNG SAJAK (Nyawang) PNRI
Keur Min jeung Rum PNRI
Kota Kembang Kuring Melang Ka Wahyu Wibisana. Kuring ninggalkeun Bandung teh tadi isuk, keur meujeuhna haneut moyan. Panonpoe moreret ti tebeh wetan, mawa seger kana badan, nu geus tilu peuting kurang sare, asa hegar kaubaran. Anjeun mah harita teh meureun ngagojod keneh, cape urut tatahar kongres. Teu maido. Kakara harita-nitenan kalawan telik kota Kembang nu kakara lugay. Hemar-hemir sungkan balik. Ku halegar rarasan teh. Dunya kuring asa lega. Lain pedah tas meunang hadiah (tapi enya ketah eta ge teu ngaleungitkeun), geus kitu bae di kuring sok aya waktu-waktu: mun keur muhit ka nu deukeut, sungkan nyoreang nu anggang. Ngan bawaning inget ka janji kuring moal ngendong deui, matak sanggeus ngarasa cukup nyeuseup hawa sapanjang jalan Asia-Afrika, kuring ngadius dina beca, rek muru beus. Kungsi ketah nyimpang heula ka toko Bongbay, da ngan kakara eta nu buka, nu rupana teu tukuh teuing ngukuhan waktu. Meuli piba- jueun keur indungna, baju-jadi keur anakna. Oleh-oleh ti ditu na mah. Atuh datang ka beus, meh seepeun tempat, kabagian pang- tukangna, di juru. Beuteung bakal kagojlog-gojlog. Untungna bisa "nyoreang ka tukang", ngimeutan lacak nu tas kasorang. Nanjak bari " m u n d u r" bisa nyawang tempat-tempat, nu mutuh pikawaaseun. Kuring geus ngalaman ningal kaendahan alam antara Gilimanuk istirahat Bung Karno). Kungsi deuih Tampaksiring (tempat ngarasakeun kumaha hiliwirna angin basisir kaler antara Cirebon- Semarang, Surabaya-Banyuwangi. Atuh antara Jakarta Bandung boh liwat Purwakarta boh Puncak, kapan unggal-unggal aya PNRI 15
kaperluan LBSS. Tapi dumadakan jalan Bandung-Lembang anu terus ka Subang mah, kakara kasorang harita pisan. Ti lebah $umi Siliwangi, bari ngahaeub ka Gandrung Gunung, panon teh teu ngiceup-ngiceup ngalelekan tempat anjeun. Breh Meti jeung Citraresmi1) narembongan. Ngagupayan. Cenah pagar kuring milu, harianeun nu mulang teu amit heula. Teu karasa panon carindakdak. Kagagas. Wahyu, tuda jiwa kuring mah sentimentil, sentimentil jeung romantis kawas anjeun. Kawas itu deuih kolot nu teu mopo ku kakolotan (Pa Sunarya).2). Jigana keur urang mah, keur anjeun kuring jeung keur anjeunna, dunya teh moal ngolotan. Keur anjeunna lungsur ti panggung tas ngajejeran para sinden (basa peuting panutup tea), kuring muru munjungan. Hate mah hayang ngarangkul, kayungyun ku kreatipna, teu kalis geus aki- aki. Ceuk A.R. mah meureun peta kitu teh "romantik" atah, deukeut-deukeut kana palsu. Enya meureun. Da kuring ge ngarasa susastra maranehna (maksud teh A.R. jeung R.A.F.) leuwih sawawa ti susastra kuring. Kuring mah lila puberna (sieun teh keur salilana). Boa anjeun ge sakeudeung deui ninggalkeun. Ayeuna meungpeung padeukeut hayang jongjon babarengan. Lembang geus katukangkeun. Beus ngadigleu, da muatan loba teuing. Kuring beuki kadempet. Hadena ari paningal mah bisa keneh ngencar, tuh ka handap, ka tempat-tempat nu tinggarupay, darthdeh ngarajak seuri. Inget ka peuting kamari. Balik ngabandungan prasaran Ki At- ma3) tea. Kapan harita teh geus peuting pisan. Kuring jeung batur sakobong neangan restoran muka, geus teu aya. Maksa ngage- doran warungsangu deukeut kabupaten (ieu teh pokal Ki Jurupra- saran, teu wudu da motekar, matak teu rugi mere gelar drs. teh) Diladangan ku nu lulungu, bari curiga deuih jigana da ngan rurut- reret bae. Teu jarijipen ieuh najan nu ngaladenan teu kaburu 1) Para pelaku sandiwara .... karya W.W. 2) B.T.A. Sunarya ahli Kabinangkitan: ibing jeung sandiwara. 3) Drs. R. Maman Atmamihardja 16 PNRI
sibeungeut-beungeut acan ge, boa leungeunna ge teu dikumbah heula. Hih ngadaleker bae, ngahimel sangu tiis ditinyuh ku cisoto camewek kawas es. Komo keur letah Jakarta, dalah keur letah Pacet ge (para utusan ti Pacet), jigana ngan ku bawaning bae. Datang ka pamondokan kalikiben, neangan balsem taya nu boga, ... teu kapaksa sapeupeuting ngurutan angen bari nangkuban ngarasula da isuk boga harepan. Mimiti loba pudunan. Beus ngeuleuyeung tuluy nyelenteng ayeuna mah. Tapi kuring geus teu bisa walakaya, geus teu bisa usik-usik acan. Paningal ge ayeuna mah kepeungpeukan ku toto- pong nu maksa nyela di antara kuring jeung kacatukang tempat nyawang nu anggang tea. Atuh irung "kebek" ku ... kesang haseum para padagang. Sakapeung huar-heor "seungit" jengkol. Teu majar kumaha. Kabeuli ku saromeahna. Barau tea mah bongan tahapan hirupna can bisa karonjatkeun keneh bae, teu kalis kugeus merdika. Kadempet teu bisa minge teh nepi ka Jalancagak. Atuh nyasat. Da titingalan lebah dinya mah geus teu pati narik ati. Geus sering kaliwatan mun kuring balik ka lembur (Sagalaherang). Paciweuh ganti panumpang, nu turun nu naek. Nu nyelepet gigireun ngahalangan batur ge, turun, bari ngamanggakeun (lebah dieu saromeahna). Ari gantina, masa Allah, kutan ari kamurahan Nu Murah Asih, jiga nu ngupahan katugenah hate tadi. Eta dina tungtung tuur urut diuk nu huar-heor teh ayeuna mah bet mojang lenjang ngajengjehe (maksa nyarende), gelungna pinuh ku rampe, ari heug nukangan, atuh irung mani rebeh deui-rebeh deui, da kagadilan, komo mun pareng beus ngancul (pangtukangna ieuh atuh). Kuring ngahenen teu lemek. tadi waktu ngalimba, teu pupuguh). Heug manyun pedah kasenggol ku peledos heor jeng- kol (makekeuheul), ayeuna bisa ngahenen, dipepende ku wawangen: seungit rampe. Kuring mesem kahonengan, hi-hi-hi, kitu bae manusa di dunyana teh. Inget ka lantaran kagagas (asa Ah rek naon atuh Wahyu, kuring mah teu rek sarakah, teu heroy ku gedong sigrong, mun rayat masakat keneh. Hayang soteh repeh-rapih, rempug jukung sauyunan, dina sisip sakanyeri, KATINEUNG KURING - 2 PNRI 17
dina bagja sakasuka, teu kabongroy nu moronyoy mun sakadar ngan lahirna, batinna ngabarungsinang .... Nu dijugjug beuki deukeut. Tuh di handap "dunya-nyata". Lain alam panglamunan. Ah eta gelung seungit rampe teh da moal lana, sakadar pikeun bangbaler. tas, heurin-heurin ge - ngarampaan bungkusan (oleh-oleh tea), bisi leungit. Ari geus puguh aya mah, hate tengtrem. Kasiwel kuring ngodok Kuring rek reureuh di Subang Barudak jeung indungna geus diheulakeun. Meureun ayeuna keur ngalieukan. Keur gelung turun ngimutan (di Balanyengked asana), kuring narik napas panjang, ngarahuh: dunya nyata beuki nafnpeu ... im- pian mah sakadar panyombo hate, pangbeberah nu ngumbara, ambeh betah tumaninah sememeh nepi ka jangji, mungkur mulang ka nu anggang. Subang 28-12-'58. 18 PNRI
Tarate bodas jeung dalia beureum tarate bodas mencenges nampeu nempo beungeut cai jiga nu nganti piwelas dalia beureum antieum campego di juru kebon kawas nu ngadon tutunggon emh tarate duh dalia anjeun teh nungguan saha kuring mah da moal lila sakadar arek peupeujeuh mun anjeun kelangan warna bodas anjeun geus ngayakas beureum anjeun geus kuleuheu layu kabawa ku waktu wayahna sabar darana rupa mah da sasampeuran gumelar kapurba mangsa. PNRI Cisalak 1960 19
Carita Biasa I Ka R.A.F Kuring ngarep-ngarep anjeun, amleng bae. Carita BiasaOkeur dikoreksi. Baeu, bisi hayang neuteup ti deukeutna, samemeh dikencar ka baiarea. Kuring kataji deui, najan anjeun sorangan ceuk A.R. pagar ngarasa era mun maca deui ayeuna. Tanda maju, nu boga jieun leuwih kolot ti bareto. Kadena geus dika-penefbitkeun (najan jengkel ku lilana), teu dikeukeiiweuk di imah, sabab bisa jadi mun dikeukeuweuk mah, rocet baias dicoretan, unggal nu boga tambah umur jeung kanyaho, unggal nyoret-ngarobah lacak ti heula, dan ngarasa can sugema. Atuh matak haroong, jabang bayi kemba medal, euweuh sampeureun ka hareup. Cek kuring mah hasil sastra dina hiji-hiji mangsa, teu kudu milu robah jeung jaman anyar pangarangna, kawas kitu urang ningal potret diri jaman. keur budak, katembong nolol-lehona, teu kudu diberesihan (nyieun deui bae potret anyar, nu geus sawawa tea, nu geus teu lehoan). Eta jigana nu matak aya perluna ngebrehkeun tanggai-taunna dina unggal hasil cipta. Sip tiiseun deui. Sanggeus (tulisan) A.R. loba nu neunggeul. Nu pangpeureusna "pangrangket" ti Kolot jeung Ki Mandahong. Sip-'na meureun nu salempangeun bisi "kunyuk" jeung "man- dahong" patelak pajauh huma, euweuh pupurieunana. Saenyana ku jalan polemik sastra urang bisa hirup, tapi nya eta mun ketakna kawas kitu, sawala "jiga" pasea, bongan singora kurang wiwaha, puguh kolot sok nyungkelit, mending urang ngaji deui, ngaderes heula sapinah. W.W. jeung E.T. nu garetol teh mimiti ngaleut hasil ciptana. TV 1) Kumpulan Carpon R.A.F kaluaran Balai Pustaka. 20 PNRI
W.W. hirup panineunganana (tina catetan taun 1953). Cenah eta sok resep keneh ngarungrum si arum-tanjung, keun bae da memang dunyana (jiwa romantik), saluyu jeung waruga (kakara ngaliwat puber). Ah kuring leuwih ngora ti manehna, tapi kuring mah geus tara ngagarap anu karitu, kitu meureun ceuk A.R. Memang enya, sajaba ti±>eda dunyana, A.R. mah tarik teuing Jumpatna, loba tempat anu "hejo lembok" kaliwat teu kapalire. Ari E.T. ku pasalia tina pangira, ngabandingkeun ucapan- ucapanana dina Kongres sakitu teuneung ludeungna (demonstrasi ngademokrasikeun basa) dipayuneun para sepuh, ari heug ka "geureuha" (carita pondokna), adab teh kabina-bina. Eta meureun, nyipta diri geus rarabi, padahal jajaka atah, tapi tamaha jadi panyipta, nu kitu teh ulah tembong mun hayang gam- baran wajar. Nu kacida karasa baris gede mangpaatna, tulisan J.R. tapi tangtu lain keur sastrawan, keur para siswa/mahasiswa pisar- janaeun. Atuh keur umum ge teu mubadir, leubeut pulunga- neunana, hayang teh langgeng getolna (cara ngabahas Sahri, piraku aya nu curiga mropagandakeun, hiji conto bahasan ob- jektip tur serius, langka keneh dilingkungan urang mah). Nu panganyarna (anyar soteh dina Sunda), jigana R.K.H. nga- jak neuleuman leuwi "Sipatahunan" titinggal bujangga luhung, Pandita Sirnadirasa. Cik kumaha perkara ieu? Cek beja dina tepungan pangeling- eling Bujangga Hasan Mustapa, nu dipake bahan carita teh ngan ukur "anekdote" na, henteu aya nu medar wiji palasipahna (naha teu waranieun?). Jigana pangajak R.K.H. Kudu jadi bahan pikir- an. Mimitian ku nu ngarora, kolot mah loba kakagok. RAF, urang cag heula, teundeun di handeuleum sieum, kahareup kasampeur deui. Jakarta akhir Maret '59 PNRI 21
Calon-calon harepan (II) Nya cara anjeun, kuring ge sanajan teu unggal nomer sok leukeun macaan Sip. Matak gede hate ku renungna pucuk-pucuk ngora, muga-muga bae sing tumuluy. Urang onaman geus rada cueut ka hareup, urang nyawang ti jauhna. Nu nulis sajak-sajak oge jigana beuki loba, ngaran-ngaran anyar tingtaronghol. Keun tong waka nilik kewalita heula, ku lobana ge urang boga akuan: sastra Sunda aya harepan ka hareup- na. Nu geus narik perhatian kuring tulisan-tulisan Tatang Haidar jeung Ami Raksanagara, najan can pati katiten kabeh. leu dua calon geus nembongkeun daya jeung gaya nu menta diperhati- keun. Ngan judul nu ayeuna-ayeuna Lain Panjara (Haidar), asa bau Bukan Pasar Malam/Pram. Tapi tangtu ngan judulna da eusina mah jigana Haidar leuwih jembar nyokotna poko (ti masyarakat lega), realita nu kabandungan ku urang rea, sarta Haidar geus hasil ngumpulkeun bahan-bahanna, nu kudu jadi pikiran Ki Sun- da umumna, malah manusa sakumna, maksud teh soal individu nu jadi korban katelengesan individu sejenna. Cara nyaritakeunana saenyana teu acan nepi ka nu disebut short-story mah, kakara ngarupakeun seketsa, tapi seketsa ieu teh areusi jeung marunel, narik hate bari ninggalkeun pikiraneun. Upamana: Uwa Udi (Sip tg. 23 Juni '60). Ningkat kana Owahna Uteuk Ori. Can siga Si Mansur anjeun (Carpon no. 5 Carita Biasa), tapi gambaran hiji manusa nu jadi korban kalemahan jiwarta geus bisa dipidangkeun ku Haidar dina rohangan Sip nu sakitu ter- batesna, tur beunang disebut "berhasil". Carita Uri ninggalkeun tapak dina pikiran nu teu gampang dipopohokeun. Nu pang- utamana beunang dicirikeun tujuan ieu calon panulis teh: nem- 22 PNRI
brakkeun kalemahan-kalemahan manusa dina nyanghareupan robeda manusa sejen. Bahan ieu teh boh ku anjeun (dina Carita Biasa) boh ku kuring (dina Yang Terempas Dan Terkandas) sabagian gede geus dibaladah. Ngan boh anjeun boh kuring geus ngarasa yen anu dikahareupkeun mangrupa kumpulan carita teh saenyana can nepi ka nu dipimaksud. Boh anjeun boh kuring geus ngaraku yen hasil-hasil sakitu teh can nepi kana nu jadi implengan pikiran sagemblengna, jauh jeung tangeh keneh. Urang teu kudu nyalahkeun kana kaayaan, ngan nu pasti urang can kaburu aya waktu pikeun ngolah nepi ka sampurna, - mun aya tea mah pagawean manusa nu sampurna, - can bisa ngawujudkeun hasil mangrupa sastra nu asak, nu geus ngristal tea. Ku Ami kataji teh ku lemes perasaanana (meureun pedah wanoja). Puisi jeung pro- sana sawanda. Puguh hanjakal, ari dihaja-haja mah geuning teu aya "sam- butan" haneut kana Carita Biasa anjeun. Maksud teh kritik- kritik, babakuna ti nu ngarora (atawa aya sugan ngan teu kabaca teu wudu ku kuring?). Ari dina basa Indonesia mah A.R. ngupasna panjang, make "aanloop" ti Dogdog Pangrewong heula (kumpulan carita "hegar" samemeh perang). Tangtu lain rek nyaruakeun jeung Dogdog Pangrewong nu memang sipatna humoristis, ngahaja pikaseurieun (kapan carita-carita anjeun mah kabeh lain ka dinya loyogna), maksud A.R. ngambat D.P. teh ngan rek ngenalkeun ka pembaca Indonesia perkembangan car- pon di daerah (Sunda). Jadi puguh bae alus mah, "ngenalkeun" bari "nyarankeun/ngecam", ambeh bisa kabireungeuh ku pem- baca Indonesia. Maksud kuring di luhur mah dina Sip, hayang nu medar serius Carita Biasa anjeun teh. Tapi geuning teu aya. Balik deui kana "calon-calon Harepan". Kacida alusna jigana lamun anjeun milu ilubiung mere bimbingan ku sering nulis nu mangrupa "sorotan". tah? Atawa repot meureun nya? Sandiwara anjeun bejana kacida "lakuna", teu mubadir masantren baheula jeung mang Udin teh. Pinter pisan atuda anjeun mah neangan "kalemahan" manusa teh, bisa milihan mamaras. Saha nu teu sieun atuh ku Jaomal Qiyamah. (Hanjakal kuring can nyak-sian). Itung-itung ngeurseus. Kumaha PNRI 23
Ari kuring kalah kateug ayeuna teh. Maca Dostoyewski maca Camus, kalah ngan resep macana. Tapi aya untungna dina keur resep maca kieu maca Sip ge jadi getol nya manggihan pucuk- pucuk nu renung tea. Hayang teh sing terus renungna. Tapi sakali deui nyaeta. alusna mah kudu aya bingbingan. Jakarta '60 24 PNRI
Ulah Pundung baeu banggeut geura deukeut ulah pundung tutuluyan ulah nyingkah kalepasan pek geura tatahar deui pek geura kukumpul deui kapan anjeun nu rancage kapan anjeun nu motekar geura bendung cikapundung geura ukur cihaliwung pikeun anjeun lalayaran jeung kanca nu saangkatan tapi poma rek kalangsu karep misatru ka puhu anjeun aya nu miboga anjeun aya nu ngayuga bisi kawas sangkuriang sangsara kadungsang-dungsang poho ka purwadaksina rek ngawasa di "aing" na. cag: - teudeun dihandeuleun sieum tunda dihanjuang siang paranti nyokot-ninggalkeun - . PNRI 1955 25
Sora Anyar Ka Ajip Rosidi Raf ka Jakarta. Alewoh pagar ay a New Comer dina panulisan carpon. Kuring geus teg saha, sabab kakara pisan sot kuring ge tas maca Panto Tajug, carpon Simmonsuminar (Sip no. 136). Ari Raf mah cenah can maca eta, tapi geus maca, ah rada poho deui judul- na, mun teu salah Kosongna Kandang Si Manis, can kapaluruh Sip no. sabaraha. Ceuk Raf, ari tas maca, ari gidig ka redaksi Sip, nanyakeun saha eta nu nulis carpon teh (bisi ngaran samaran meureun), meunang katerangan panulis anyar. (Anyar soteh midangna dina Sip. ceuk redaksi Sip). (Sakitu getap jeung giatna eta Raf, panuduh anjeun pagar ngan ngaropea bal teh kudu dicabut). Aya napas Sahuri dina carana nulis (lancar-padet). Sarta lamun mimiti geus kitu, padahal urang geus sapamendak yen Sahuri teh pangunggulna di antara panulis-panulis saangkatanana (nu geus aya taun 53/54) atuh ieu panulis anyar teh aya harepan bisa kahareup nu ngandung harti carpon urang (Sunda) leuwih maju, teu mustahil ngaleuwihan, sakurang-kurangna sarua jeung cerpen Indonesia nu ayeuna tembongna keur "cameubleu" mun teu mun- dur ge, - urang terang sababna: panulis-panulis kelas wahid riweuh ku politik, ari panulis harepan pahibut ku kuliah jeung ujian, da atuh mending ge jadi sarjana batan sastrawan nu umum- na can dipiheman ku masrakat mah. Tinggal ngadagoan ayeuna supaya SS. leuwih loba nulis, pikeun netepkeun pribadina, sarta nempatkeun dimana pernahna. Nu pangperluna nengetan kaaslianana, sabab mun kacida teuing " b a u n a" Sahuri, bisi ragrag kana epigonisme. Tapi ieu teh kakara sora kuring jeung Raf, kuring ngadagoan 26 PNRI
kumaha pamendak anjeun. leu teh penting sakalian bari nyirian keur antologia Sastra Sunda tea. Jus Rusamsi "tilem-timbul" (keur tatahar rek ka Yogya deui tea?). Jol Olla S. mere kuliah sajarah kabudayaan make judul ..., "dewa ngalambangsari", atuh loba anu panasaran (taktik lemes hi-hi-hi). Nu ngagumhirakeun jeung mawa reugreug, pedah eta dua "pisarjanaeun" (mun teu " b u r u n g" katebak angin kitu ge) maranehna geus narembongkeun ka seriusan dina ulikanana (baca Olla sababaraha nomer Sip tina perkara basa), nu ngandung harti teu honcewang: pisastrawaneun/sas- barisan/angkatan urang trawatieun maju rampak peheuyeuk-heuyeuk leungeun jeung piahlieun (sastra basa jeung seni), da ieu atuh harepan angkatan nu rek muguran ge (palias narajang alas, paralun terus narutus, komo parebut pangaruh), supaya Sunda ulah katinggaleun ku deungeun teh. Tulisan anjeun keur Pustaka dan Budaya nu medar kupasan Sangkuriang/Vtuy T. Sontani, kabaca ku kuring basa kuring nanyakeun ka Redaksina naha tulisan kuring (perkara eta keneh) rek dimuat atawa moal. Harita Redaksi nembrakkeun dua naskah (nu anjeun jeung nu kuring) bari nembongkeun kabingbangan mana nu kudu dimuat. Nya ku kuring dibaca naskah anjeun sarta boga anggapan yen pikeun kaluar mah (kaluar Sunda), jigana tulisan anjeun leuwih representip. Kuring teu aya halangan mundur lamun redaksi ngarasa teu perlu muat dua kupasan tina hiji carita (padahal teu aya halanganana lain?). Ngan memang dina waktu ayeuna-ayeuna mah can bisa kitu, pamanggih saurang geus dianggap cukup pikeun naropong hiji karyasastra. Dina Sunda mah (SIP) hayang ngobrol perkara ieu teh jeung Rukasah S.W., aya pedaran nu nyigeung hiji tokoh roman Dostoyewsky, ari R.S.W. ka D. teh kapan kameumeutna. Pedaranana ngeunaan Chairil Anwar, nu geus dimuat dina Pustaka & Budaya tea, karasana ku kuring leuwih deukfcut PNRI 27
neuleuman jiwana (jiwa Ch. A.), tinimbang pedaran H.B. Jassin bareto, duka kahareup, sanggeus H.B.J, ti Amerika. Sakitu talitina R.S.W. ngungkaban Chairil: jajar demi jajar, bait demi bait, tina unggal sajak bari dituduhkeun kamekaranana. Cindekna: ulikanana bisa dijadikeun tambahan nu gede hargana kana dokumentasi Chairil nu ti heula (H.B. Jassin). Ngan rada kaambeu bagian ahirna mah jiga can anggeusi naha kaburu cape atawa sieun teu jadi duit buru-buru. Panutupna teu cara bagian mimiti, ninggalkeun ingetan (kesan) kaburu bosen .... Mun Sumedang keur ngarangrangan, (minggu kamari teh) puseur dayeuh mah keur euyeub ku bandera. Bung Karno kebo mulih pakandangan, tas ngacacang ti mancanagara, duka naon oleh-olehna. Pangreuah-reuah teu nguciwakeun. ti nu saronoeun, jigana Rek jung pisan kurutak surat ti Edi (Sip. 3 Juli '59). Pepel. Jeung bagian ahirna rek ngaharib ulinan-kecap jeung daya plastis Hasan Mustapa: ileung-euy-ileung. Ku E. diaweuhan ku eundeuk- eundeukan lagondi. Jiga. Eta meureun nu matak dipedar dina rohangan A.P.K ge, lain dina S.B.D. nu biasa, (keun kahareup urang waler). Tadina kuring mah moal waka laha-loho ka wilayah eta (Palasipah djst). Keun hancengan nu geus jarero ambahanana. Kuring mah resep keneh ngoyok di nu deet, silih-simbeuh jeung nu deukeut, bari ngadagoan Wahyu nu keur honeng ka panineungan, leukeun ngimeutan alam romantik (Baca HASAN AH). Tapi Eddi jigana geus merenyeng bae (nya sugan di dinya tempatna^Kumaha layar" jig Jadi keur dadahut? Pagar arek "beber anjeun? didoakeun sing lugina. Atawa rek jugang-jaging talimunding, kayuhan tali kolotok? Di Jakarta mah teu aya ....1) Jakarta 6 Juli '59 1) leu serat teh diwaler ku Sdrk. Ajip Rosidi dina kumpulam eseyna "Dur Panjak" (Rs). 28 PNRI
Sumur Ngorotan teu tepung salikur taun ari breh mireng manehna de.uleuna tinggal sateukteuk seiirina kari sapasi deuh ki musim ku teu adeuh telenges taya rasrasan baheula wanoja inya kiwari kari urutna tinggal kemong kontrong-kontrong ari heug kuring ceuk kuringna pagar teh jengglengan keneh teu rumasa singhoreng sumur ngorotan. PNRI 1960
Lalajo Ka K.S. Kostaman Panineungan keur Upit & Barnas. teh. Bari nohonan jauh-jauh dijugjug pangondang RRI, nu tangtu moal hade dimomorekeun, kuring hayang nyaksian jongok garapan Ki Dalang, pedah aya gerentes pagar keur ngaracik ieu lalakon teh dijejeran ku dua sastrawan ngora A.R. jeung D.Dj. ti B.P.B. Kiwari. Hayang terang nepi ka lebah mana "campur-leungeunna" ieu dua sastrawan teh. Kadua, pedah rek disindenan ku Upit, nu keur kaum dangu umumna geus teu bireuk deui. Hayang terang ti deukeutna (sanajan sok biasa disiarkeun langsung ku RRI ti Musium dina waktu-waktu nu geus can pareng keneh bae ditangtukeun, dumadakan kuring lolongok). Loba kapanasaran Kuring teu rek ngabeuratkeun teuing tilikan kana prakpraka- nana ki Dalang manggung. R. Barnas lain kakara kaselir ku RRI, geus boga tempat maneuh dina jajaran dalang harepan. Nu jadi tilikan husus kuring, jejerna carita, nu ku nu ngaracik dibere judul: 'Medan Jaya Laga. Ti barang prung geus karasa aya sejenna. Sajaba ti bakat nu geus nyampak: sora agem/ngoncrang, unggal kecap jeung kali- mah bentes pisan diucapkeunana ku Ki Dalang, atuh dina entep seureuhna carita adegan demi adegan kacida beresna. Jejer lalakon ngudag suasana kaayeunaan, lain Kombayana kaseuit deui duriat paheutna ka Srikandi, atawa Semar kudu diala. getihna keur tumbal nagara, tapi ieu mah soal nu bisa kaalaman ayeuna: soal "ngageser kakawasaan". Sang Jakapitana ngangluh, nu jadi emutan: kumaha akalna supaya perang Baratayuda ulah jadi. Ceuk Sakuni: Baratayuda eta karep dewa, mo beunang disisilihan. Tinggal nu rek ngalamanana mun hayang unggul nya kudu tatahar ti anggalna. Ceuk Pandita Sokalima, jujuluk Dangiang Dorna: sacara manusa nu ngabogaan 30 PNRI
pikiran bebas teu kudu nurut teuing ka dewa. Naha di Astina geus teu aya gegedug unggul, dedengkot kahot, propesor anu kasohor? Urang akalan. Nya derekdek sang Pandita nyusun rencana ku - maha akal nu rek dipetakeun. Nya dina musyawarah tinggi segi tiga ieu, sanggeus debat sengit antara Sakuni - Sang Pandita, putusanana: Sang Sinuhun Jakapitana kumaha penasehat Agung bae, teu rek ngalalangkungan. Sang Pandita gumujeng ngagak- gak, Sakuni lantaran oposisi dicutikeun. Dina keur ngembarkeun ka para bupati jeung para ponggawa Astina, biasa nu ngahalangan sarta teu nyaluyuan kana karep Dorna teh nu pangkerasna mah nya Dipati Kama. Malah nepi ka kapaksa ribut heula, Kama rek diraponan, sarta meh beunang' mun teu kaburu ditulungan ku hingkarig rama Batara Surya. Baladewa ge asalna mah teu nyaluyuan, tapi waktu Dorna nga- bobodo pagar Arjuna sering datang rerencepan ke Astina, malah sakali mangsa kapanggih dihandapeun jandela Irawati... atuh nu sok panasbaran dipapanas, gampang pisan pohona kana bebe- neran. Cindekna hasil bae kahayang Dorna teh, tinggal nga- jalankeun. Ari akal Dorna teh kieu: rek pura-pura ditundung ku Astina, pedah ngawawadian ka nu jadi Ratu, supaya nagara geura pasrah- keun ka nu boga hak, Pandawa. Lain disaluyuan, malah direntog, disarebut penghianat, mata-mata musuh, babakuna ku para putra Kurawa. Nya pundung. Ka mana? Kasaha deui lian ti ka urut murid kakasih Panengah Pandawa, Dipati Arjuna. Arjuna asalna mah teu percaya, piraku Raja Astina make nundung piraku deuih tangtungan Dorna nepi ka ujug-ujug robah 180 derajat. Tapi dasar lain Pandita sakatiga, teu euweuheun piekoleun, nepi ka ahirna mah Arjuna leah, nyanggupan rek nyoba-nyOba ngageser kakawasaan di Amarta, supaya ragrag kana leungeunna. Waktu rebut catur di Amarta, mungguh Semiaji mah teu harese jol mikeun bae, da cenah anjeunna mah jadi raja ge sakadar nyumponan kahayang rahayat, ayeuna aya nu rek ngaganti, tur dulur pisan, asal nyaah ka rahayat bae. Tapi Bima teu mikeun, kitu deui Nakula Sadewa. Nya meh tim- bul "perang sudara". Hadena kaburu datang panyapihutama, PNRI 31
Prabu Kresna ti Meralaya. Kresna menta katerangan kumaha dudukna perkara. Lamun ngan soal pedah nyanghareupan Barata- yuda, Arjuna teu kudu nyanyahoanan, Kresna anu leuwih nyaho, jadi teu kudu make pokal ngageser kakawasaan. Arjuna ma- jukeun alesan perkara tapi ku Kresna diunggulkeun Judistira. Cenah mun teu aya Judistira nu tohtohan menta ka Dewa supaya Pandawa dihirupkeun deui sakabeh (waktu "peris- tiwa" nginum cai racun), Pandawa teh geus carem ti wangkid eta. Tapi Arjuna keukeuh mantangul, ahirna Kresna masrahkeun kumaha kersana Semiaji bae. Lantaran tadi ge Semiaji mah geus leah, atuh teu hese. Bima rek barontak, diwawadian, leuleuy. Ngan cenah moal milu tanggung-jawab mun di ahir aya kajadian naon-naon. Dina keur papasrahan ("timbang-terima") kapaksa kabeh naranda, tangtu Kresna oge kapaksa jadi saksi. Geus kitu mah ting laleos bae, ninggalkeun Arjuna sorangan, katalimbeng ngarasa asa disungkun. Nya datang Dorna, ngupah-ngapeh, bari sakalian nyusun rarancang kumaha nagara rek dikamudina. "Langkah pertama" ngayakeun gempungan nagara. Ngirim- ngirimkeun ondangan, nepi ka Karangtumaritis sagala. Waktu sidang, hadir para putra Pandawa angkatan ngora diluluguan ku Gatotkaca jeung Abimanyu. jasa, Samemeh Pandita Dorna nyaksian mah (jigana siasat dina gem- pungan teh Dorna datang pandeuri). Boh,para wakil rayat (dilu- luguan ku para pawongan) bph para ponggawa angkatan ngora, samiuk ngarempugan. Kahayang Arjuna memang logis. Maksud Arjuna rek nohagaan nagara ku ngawangun katentaraan nu rongkah, memang kuduna, mun hayang unggul engke dina Baratayuda, kajeun pikeun saheulanan mah ramauwa Yudistira dinon-aktipkeun. Tapi barang Pandita Dorna datang, tokroh-tokroh diiring ing- kang putra Aswatama, sarta dikenalkeun ku Arjuna sebage penasehat Agung Nagara Amarta, para putra Pandawa teu setuju. Malah Gatotkaca mah jol-jol curiga, menta supaya kalungguhan Ratu harita keneh dipulangkeun deui ka Semiaji. Nya timbul deui pacekcokan nu anti jeung nu pro, nu ditungtungan ku peupeusna deui perang-sudara (II) babak ieu antara nu ngora jeung ngora. 32 PNRI
Nu biluk ka Arjuna ngan Antareja jeung Jakatawan (lambang jiwa perjurit nu teu rek campur politik sakadar ngajalankeun parentah atasan). Para pawongan nyabeulah ka Gatotkaca ... Nepi ka lebah dieu entep seureuh carita jeung tindak-tanduk para pelaku kacida beresna. tapis pisan ngahirupkeun tokoh-tokohna, babakuna dina keur debat, ucap-ucapan para pelaku jiga nalgsr enya-enya kaluar tina hate nuranina, teu karasa daya ki Dalang. (Aya harewos ti tukang majar ngigelkeun mah kurang maher, tapi pikeun kaum dangu radio mah jigana moal katiten). Barnas Ceuk kuring nepi ka lebah dieu beres, sabab kaisuknakeun mah kuring boga sababaraha catetan nu perlu dikahareupkeun. Tapi ke itung-itung intermeso, urang niten heula nyi Sinden. Kabeneran gugunungan nu salila-lila ngahalangan bae teh ku ki Dalang digilirkeun, atuh breh bae kuring bisa ningal Upit sagem- blengna (tadi mah ngan ukur sareret-sareret tina sela-sela, gelung golekj kitu ge barabe, da golekna " m o j e g" bae). Saterusna catetan kuring ngeunaan nyi Sinden urang ringkes- keun kieu bae. Dina keur ngucapkeun kecap-kecap teh, Upit mah jiga geus ngaliwatan "latihan mulut", unggal engang, dilepas, dibuka sapi- nuhna nu matak kaluarna jaba ti haripu jeung ngaleot teh (puguh eta mah bawa ti kudrat soraemas tea), bari baleuneur jeung baruleud. Rarasakeun " a d u h" Upit dina kembang Tanjung jeung "heuheuh" na dina Sakadang Kuya. Dina ngagunakeun mimik: rindat, kelet jeung peletet dipake masieup nu diucapkeun disaluyukeun lagu kumaha payusna. Dina keur moro sora nu melung melewung, si rindat di- kerutkeun, tungtung halis beulah jero naraek saeutik, dina nurun- keunana deui bari marengan turunna sora teh digebyarkeun, pray beungeut teh mani marahmay. Daya komarana: matak tingsariak. Tuluy dituturkeun ku imut (moal nyebut matak ngirut bisi sub- jektip) tungtung imut dicanggreud ku ingguk (meh teu katara), tanda lagu geus madakeun. jeung Ari inggukna ka saha bae nu harita pareng neuteup. Teu diwiji- wiji, saluyu jeung kaedah sikep para seniman-seniwati, abdi-seni KATINEUNG KURING - 3 PNRI 33
nu keur waktu kitu mah lain milik si itu si eta, tapi banda balarea: lamun pareng anjeun diinggukan jiga dipiheueuh, ulah Jadi reueus, da Upit mah darendeh mere maweh teh ka saha bae. Teu bohong ceuk harewos bojong, pagar lalajo Upit ti deukeut- na leuwih afdol tibatan ngan gelindengna tina radio. Jigana lebah dieuna: kuring inget kana pedaran RAF (nu kungsi ngungkab kekecapan Upit tina jihad "elnlu nahu"). Samborong: atuh keur ngalanglang bari ngahaleuang. di Priangan tatar wetan, loba aki- aki (pangshinan), ngadadak ngarora deui. Urang balik deui kana mimik. Saluyu jeung lalaguan kaayeunaan (umumna kawih) sumanget- na> gumbira, sifatna rupa-rupa: aya nu ngarupakeun tanya- jawab,(silitempas) gunem-catur (dialog), aya nu diucapkeun heula dina gaya basa lancaran, tuluy dituturkeun ku galindeng djrr., memang leuwih payus dituturkeun ku mimik. Kuring kungsi nyak- sian prakprakanana pasinden harepan Ita Rosita (asana) dina keur ngagalindengkeun Bandung Kota Kembang, leuwih gede daya- komarana karasana teh, lantaran dibarengan ku mimik ala Upit (mun teu salah harita ge I.R. geus meunang julukan Upit-Muda). Hanjakal kuring can pareng ngadeukeutan Titim, kumaha prakna, tapi tina siaran bisa karampa jigana moal bina ti Upit. Oge pasinden-pasinden RRI sejenna. Dedeh Kurniasih, waktu mimiti pisan ngahaleuang di Jakarta ditempat umum, keur nga- wakilan 'Sunan Ambu' dina lalakon Lutung Kasarung (Sandiwara Alam yasana R.T. Sunarya), teu wudu meunang applaus hebat pisan ti publik. Duka tah Nyi Saodah. Tangtu urang Bandung nu langkung uninga. Ngan bae saluyu jeung sipatna Tembang Cian- juran nu tinimbang di "hahah-heuheuh"keun, jigana perkara mimik ge teu pati nyokot tempat nu perlu diistimewakeun. Bi Mimin upamana, sawajarna bae" sanajan sok aya dilak sepontan nu teu kanyahoan ngaba- ranyay, matak bengong sakedapan. Warnasari muda (baheula) asa tara pati mirosea kana mimik. Da sok cameubleu (komo da kudu bari mando). Effekna mamareukmeuk sinar nu tingbaranyay. leuwih marem mun digalindengkeun teu aya Tapi cag heula perkara nyi Sinden, bisi katara beurat sabeulah. 34 PNRI
Urang neruskeun nitenan garapan ki Dalang. Nambahan .catetan tea: Guguyon ala Karangtumaritis, nu digegedugan ku dedengkot kahot Ki Astrajingga, cukup nyugemakeun, cukup sopan, cukup paseurieunana. Ngan pidato Ende (Semar) nu mawa sora RRI sering teuing bulak-balik, ngaganggu. Saterusna adegan-adegan nu ngeunaan lalakon, teu pati beres. deui entep seureuhna. Para pelaku loba teuing anu kembar, nepi ka matak bingung nutur- keun. Kuring kungsi nyigeung ka panasehat A.R. cenafi: ih da teu kitu kuduna mah. Jigana ki Dalang kaleungitan padoman. Lain teu rame, da harita kasaksi ku para hadirin mungguh nu nongton mah teu eureun eak-eakan, kataji. Tapi da maksud teh lain ngan semet rame. Ilubiungna para dulur nu duaan teh nu sae- nyana aya diluar daerah padalangan, tapi sarua ngabogaan kaha- yang, hayang. ngaronjatkeun darajat seni, hayang ngilu ngarang- sodkeun darajat dalang ka tahapan anu leuwih luhur, supaya garapanana bisa dihargaan ku kaum intelek (nu umumna nepi ka ge hiji-hiji eun nu daek ayeuna mah teu pati open, da aya ngadutun nepi ka isuk ngan peSah kataji ku sinden). Tendensi sinden didalangan, kudu ulah aya. Sabab kumaha bae ge darajat dalang teh kudu leuwih luhur ti sinden, nu ngan ukur sabagian tina sagemblengna. (sejen deui halna lamun Nyi Sinden manggung mandiri, lain nyindenan golek). Barnas kaisuknakeun jigana terlepas tina panalingaan para penasehat. Leunjeuran carita nu geus beresih teh, peretek deui ku unak-anik adegan nu kurang perlu. Nu ngaakibatkeun nepi ka pukul 5 teh ki Dalang masih nyanghareupan rengsekeuneun nu pasolengkrah keneh. Tilu satria kembar, 2 Subadra, nu tangtu kudu geus dibuka "kedok"na (biasana Kresna nu kaselir), samemeh tanceb kayon. Naha eta adegan anu sakitu pasolengkrah keneh teh baris bisa dibereskeun di jero satengah jam? (Harita teh geus pukul 5 liwat), kuring manghoreamkeun. Ari heug ngareret ka tempat Sinden, geuning geus miheulaan ninggalkeun. Atuh kuring jeung sababaraha batur teu nyaksian nepi ka rengsena pisan. Lain pedah sinden euweuh, hayang datang ka imah ulah kanyahoan nepi ka bray. PNRI 35
Ari kesan umumna mah nyugemakeun. Keur ngagidig balik dina hate make aya geretes: pek teuing digelendeng atawa dibaeu- dan sapoe jeput ge ku nu di imah (da eta bebeja teh piraku nepi ka isuk ari ieu mani nepi ka bray pisan), ... asana teu panasaran. Jakarta ahir Mei 1959. 36 PNRI
Jangji pasini nu can ngajadi geus diteundeun handapeun handeuleum sieum paranti nyokot ninggalkeun bisi anjeun sumoreang hayang malikan katineung peupeujeuh ulah haliwu bisi gareuwah nu aya. PNRI 1959 37
Diteang ka Jalan Ijan Papanggih di Jalan Iming Ka Eddi Tarmidi I Ti Korawa, sanggeus nyimpang sakeudeung ka patilasan Bega- wan Sempani, kuring jeung W. Wibisana ngajugjilg ka Pandawa, rek nepungan para putu Eyang Pandu pangpangna Purabaya jeung Tanjung Anom, tapi saruwung. Ceuk Uwa Semar mah Purabaya keur ngahelaran Pergiwa-pergiwati ari Abimanyu ngan sakadar nganteur. Kawas kuring harita sakadar nganteur nu rek lunta ka marcapada, dunya-nyata-jaman-ayeuna ... jalan Ijan. Hujan gerimis maseuhan aspal, nu tadina kulawu jadi hideung katembongna, tapi teu matak rancucut, teu kungsi niungkeun saputangan kana sirah. Harita teh kurang leuwih satengah lima pasosore. Nepi ka tungtung jalan mengkol ka katuhu, breh bunderan, tapi teu keudeu ari tatanya mah. Nanyakeun ka barudak. Nyebutkeun nomer imahna, rungah-ringeuh. Nyebutkeun ngarana, mani raong barudak teh njarebutkeun: tuh di ditu, nu bumina mayunan tangkal buah. Djigana ari kana ngaran mah barudak teh geus arapaleun, hiji tanda nu boga ngaran populer di lelewek eta mah. Imah leutik camperenik, dihareupna aya tangkal buah keur mangkat gede. Tapi naha bet tiiseun? Boa lain atawa teu tulus latihanana, tapi barang geus deukeut aya sora ngalengis, sora rebab dihalonkeun. Wahyu pupuntenan. Bray panto muka. Hoi nu nempo, bele- nyeh seuri, gelegeh-sunda anu someah tea, nu kawentar matak betah anu nyemah. Di jero geus regreg: aya kacapi, rebab, saron sapasang, goong disisi bilik, ngan kendang nu teju-tembong teh, cenah keur disusul- an. 38 PNRI
Nu dijero ge saromeah pisan, babakuna nu kagungan bumi sakulawarga. Sanggeus saged prung ngamimitian. Beuki agem sanggeus kendang datang. Sindenna aya dua. Nu hiji kitu tah genebelasan. Can lepas sorana tapi dina galindengna aya bagian-bagian sora Upit, babakuna dina ngalisankeun aksara r. Dina sora nu kudu melung ngalanglaung, upamana bae dina polostomo, nyi sinden teh sok ngusap dada bari meureudeuy, mere isarat ka Kaka Pelatih jeung ka Mamang Rebab, pagar lebah dinya can kasusul, mugi sing sabar nungtunna. Nu hiji deui geus wanter pisan, jeung geus sawawa, ngan ari bahan mah jiga leuwih loba nyampakna di nu ti heula. Ngan lamun calon I jiga rek ngamuhit Upit, nu ieu mah kawas rek ngaraneh Patimah, loba langgam niru Titim. Kuring ngadengekeun teh bari "mendeko" sila (kapan kudu tata satimu-timu). Ari Wahyu jiga keur nyawang ka nu anggang, boa hatena keur ngahariring: yen geuning di jalan iming, aya tukang ngalelewang, waas asa jeung ceu oneng, duh hate kuma petana, sieun teuing kabandang, hayang nyanding anu ngidung, mawa mulang ka ciawang .... Sor pupulur, lain ka nu keur mantun, kalah ngaheulakeun semah, atuh komo beuki betah. Rengse pupulur, Nyi Mojang I rek nyoba-nyoba kulu-kulu satelit. Ieu teh kasedep kuring atuh buru-buru taki-taki masang ceuli. Kuring mah mun ngadenge pokpokanana, komo mun ting- peuting keur meujeuhna jempling, teh mani sariak/tingleketey asa dipupul bayu, nu antuk asa ilang pangawasa, tumamprak ka nu ngayuga. Emh ku jembar atuh rekadaya manusa nu dumunung dina kasenian teh. rarasaan Sakumaha dina polostomo, dina kulu-kulu satelit ge nyi sinden ngarandeg ditengah-tengah, ngumaha deui Kaka Pelatih, bari ngareret ka Mamang Rebab. Nya pada "ngarereyang" (hadena Emang Rebab teh cenah geus aya pangalaman jeung bi Arnesah), sabar ngajejeranana, matak reugreug nu dilatih. Kaka Pelatih nungtun ku galindeng, Emang PNRI 39
Rebab marengan lalaunan, ahirna teu burung kapanggih "leota- nana" sanajan can "lepas" pisan. Ceuk hate (can wani ari pok mah): ka ditu atuh geulis ka Bi Upit di Jakarta, taroskeun kumaha kituh ngagugurah sora, supaya jadi nya lemes nya hipu, bari tara pegat najan dibawa "ngapung ka manggung", lepas ngambah antariksa (da ngan kakara Upit nu geus ngambah ka lebah dinya mah). Nyi mojang imut, lain imut pangirutan (da suci keneh), tapi imut nu ngandung harepan: piraku sakitu soson-soson na teu nepi ka nu disungsi, malah mandar bisa manggung di RRI mun para sinden nu malaher ayeuna, geus ... parangsiun. Da lamun teu digerentesan ku katampi-raosan, nyemah kakara, mani geus totomplokan, jigana matak keuna kana sindir: layung- langit layung-langit, layung kingkilaban beurang ... Kuring ngaharewos, Wahyu ingguk, wekasan amit-amitan. Lain teu sono, komo teu betah, sugan kapayun kapareng tiasa deui, leuleupeutan leuleumeungan, ayeuna mah mung dugi ka dieu bae, sampurasun amit mundur. II Eddi, teu panasaran kuring ngayunkeun pangandeg Wahyu kudu ngendong sapeuting deui teh. Nya kitu teu panasaran deuih, waktu balik (kareta kl. III/teu kabagean tempat di dareksi panum- pang lantaran geus dicarter ku jamaah haji), nya kabagean CR. bahasi, gorobag tempat barang, pagiling gisik jeung peti-peti galede nu diborongkos ku tambang injuk (barang jamaah). Kuring seseleket hayang meunang tempat deukeut panto, geus kacipta pipanaseunana mun kudu ngahekok ditengah jeung kapan jandela CR. barang mah jaba ti ngan hiji teh jeung leutik, disarigsig beu- si, asa pisan nu keur diberok. Tapi keun pikeun kuring saku- ringeun mah da geus kabeuli ku kamari, tapi coba eta barudak mani ear, careurik, teu kuateun mangkaning diantarana aya or ok nu kakara umur opat bulan. Indungna geus samar-polah, budak teu repeh ku disusuan. Bapana rada jauh, kalangan ku nu pajejel, bati eueuleugeugan, nitah wayahna sabar ka nu geus samarpolah. 40 PNRI
Hate barontak (da can bisa atuh cara si Kabayan mah, nu magar ceuk Utuy geus tara naon-naon ku.naon-naon), kakeuheul jeung kajengkel mani geus metet rek mudal. Ngan ... keuheul ka saha jeung jengkel ka saha atuh? Paling-paling ngan gegelendeng: kaayaan kieu teh rek saendeng-endeng kitu? Bet asa rek balik deui ka Jaman Jepang. Meunang tempat di deukeut panto teh, sanajan bujur bari kadempet, ku nu baju hejo samagreng ku brengun jeung padagang peuyeum nu ranggem ku rancatan (kontras), mending keneh bisa ngalepas panon ka jauhna rek nitenan liliwatan nu pikawasaeun, da teu weleh resep atuh ka tanah Parahiangan "si Jelita" teh (Ramadhan K.H. nu ngaabadikeun ieu sesebutan teh dina kum- pulan sajakna "Priangan si Jelita"); Padalarang, Purwakarta jeung Cikampek geus katukangkeun, najan bari rumenghap jeung luut-leet kesang. Lebah Karawang, bapa orok nu ngear bae teh jigana teu katahan: luncat nincakan batur bari sosoak: ... eta anak kuring naha rek sina paeh? ... Atuh dipeper ku nu dareukeut, bisi katutuluyuan napsu. Indung orok di dipernahkeun di tempat nu rada meueusan, pada nyombo. Ku kitu tea mah teungteuingeun ku sudagar-sudagar beas, sakitu geus metet teh sok-deui sok-deui, karung beas dijejelkeun, eta meureun ngarasa boga hak da puguh eta teh tempat bahasi, lain tempat panumpang. Saha atuh nu salah? Duka, urang teu bisa nyalahkeun sahasahana! Nu pasti: panto beuki katutup, puluhan karung ngadingding ngahalangan jalan angin, di jero beuki nyongkab, komo budak, kolot ge meh teu kuat nandanganana. Kuring ge beuki beas, tapi harita mah make hayang ngalungkeun Risi kareureuhnakeun. Lamun kareta tibalik, entong teuing tadi keur ngaliwatan Cisomang/Ciganea, tuluy ragrag kana jurang. Ieu mah harita bea kareta kaluar tina rel, tuluy bahe, moal teu pe- jet saeusi dareksi katindih karung jeung peti galede. Eddi, kieu keneh kaayaan masarakat teh. Babakuna masarakat rayat jalata. Can senang nyanyabaan, can, lugina di imah. Kata- likung ku rupa-rupa kasukeran. Jeung urang teu bisa ngale- sotkeun diri tina ieu kaayaan. Urang kabaud, kabawa, kudu milu PNRI 41
meta kudu milu ihtiar, narekahan sangkan anu geus ngalangkang rek jadi kanyataan ulah kungsi jadi. Manusa-manusa budaya kapapancenan ngaraksa dunya tina panandasa kaum patualang (politik) nu umumna sok ngarasa sugema lamun nyekel kakawa- saan (sanajan eta kakawasaan teh beunang maksamirusa). Urang ngancik dipeuntaseun maranehanana, nu dina hiji waktu kudu wani tandang ngayonan pangrobedana nu mengpar tina sifat-sifat asasi kamanusaan .... Ah inget ka peuting. Puguh kasarean, ari lilir ninggal nu ngagoler di handap. Wahyu. Ku kuring diguyah-guyah sina pin- dah ka luhur: deuduh teuing bet kalah ngelehan maneh. Tadi isuk memeh jung, ngobrol sakeudeung. Kuring bari muka- an Bale Bandung, titinggalna suargi bujangga Hasan Mustapa. lain Beuki dilenyepan beuki karasa badagna. Memang geus susastra deui, tapi pilsapat, eta sababna, mun ka Memed jeung Ambri masih aya anggapan (panilaian) panta-panta ka H.H.M. mah anggapan teh geus samiuk sabilulungan manusa badag hiji- hijina. Kitu ceuk Utuy, kitu deuih ceuk A.R., ceuk Ramadhan K.H. ceuk Rukasah S.W. jeung kuring yakin anggapan sagolongan gede kaum sepuh ge moal teu kitu. Ah Eddi, urang mah dimana keneh (boa). Ras ka anjeun. Make sumelang. Peuting kamarina koloteun ngokolotan (panitia) tepungan Lembaga Basa/Sastra Sunda, ari isukna pagar asup angin. Ulah gering tutuluyan, cape mah wayah- na bae. Jakarta, 18 Mei 1959 42 PNRI
Ileung euy Ileung Ileung euy ileung boboko dika-pagokeun ingkeun euy ingkeun nu sono urang dagokeun ileung euy ileung kelewek dika-parakeun ingkeun euy ingkeun nu hawek pek katarakeun ileung euy ileung tarikkolot bojongkaso ingkeun euy ingkeun beuki kolot beuki nyoso espres bandung Surabaya pagar diayakeun deui nu teu tuhu ka subaya ulah dipercaya deui kuring mah hayam kasintu ditalian tali awi kuring mah narah ka ditu bongan pasini teu jadi. PNRI 1960 43
Nyawang Gudawang kajeun can anggeus bari ngilik-ngilik geusan eunteup Ka Olla S. Sumarnaputra Paingan asa can anggeus Gudawang E.T., da geuning aya tuluy- na naha atuh pagar tamat (SIP. no. 222). itung-itung marengan bae, Puguh kataji. Aya sari-sari Ambri. Aya amis nu kareueut dina lebah silih tempasna si Bibi jeung Nyi Kancana. Jiga Eha jeung Den Kosim dina Lain Eta tea. Aya rimbag sakarupa dina ngagam- barkeun nu ngaronda, asa ronda Ambri dina Urang Desa. Dina keur Nyi Mojang resep ngoyok di tampian bet ras inget ka Asmanah dina Burak Siluman. Nu lain Ambrina: waktu Undakan ngintip nu geulis, jiga Guruminda keur ngaheureuyan Nyi Purba- sari (lulutungan). Hadena Undakan mah teu cunihin, teu maling samping nu geulis. Lebah Undakan ucang-ucangan dina pucuk cau, asa maca wawacan Surianingrat. Dina keur Rantay Kancana ngapung, kuring inget ka nu gandang mustika Tolong-Telengan dunungan Ki Mantri Ginggi ... (Wawacan Purnama Alam), nu geus ngompongan Nyi Rohong, sugan temah nu lenjang Rantay Kancana teu boga kasakten kawas Nyi Ratna Suminar. Kuring kapalang kalangsu, rek Teu nanaon da puguh ngaranna dongeng, najan ti Sagala- rehang. Malah kuring milu rebeh irung, keur Bah Omi, nyebut- keun (ceuk sakaol cenah), sanggeus Rantay Kancana ngapung, nya lumungsur di hiji tempat nu ditelahkeun Sagalaherang, ngalap ka tempat asal Nyi Putri. Tah Sagalaherang ieu cenah pernahna di daerah Purwakarta, di dinya pagar loba nu geulis. Moal dibe- jakeun ari sababna milu atoh mah, ngan pikeun ngayakinkeun naha enya di dinya (sagalaherang-Purwakarta) loba nu geulis, ku- ring rek maluruh heula ka sdrk. Ramadhan K.H., pedah (ceuk sakaol) kungsi ngalalana ka lebah dinya. Wallahu alam. Ngan 44 PNRI
lamun ieu tulisan kabaca ku A.R. di Sumedang, jigana milu nyerengeh. Tapi keun ketah da eta mah puguh bagian dongengna, rek kitu rek kieu da dongeng. Urang balik deui ka "Gudawangna". Sanajan can anggeus Gudawang geus mere kelemeng kana ayana kamungkinan sastra urang bisa ngaronjat kana tahapan nu leuwih jembar. Karya-karya sastra nu nepi ka ayeuna ngan diramekeun ku carpon, aya harepan 4 atawa 5 taun deui (boa leuwih cepet), baris katambahan ku wangunan roman nu muga- muga bae luhur ajenna. Gudawang geus ngarupakeun wangunan reman tinggal moles jeung memeres. Kahayang teh geura buru- buru disusul ku sambunganana panasaran ku mang Udin. Cenah eta jiga itu, jiga ieu, eta mah ngan ukur jiga. Kuring percaya E.T. baris bisa ngajengleng dina tapak-lacak pribadina. Jigana lain kuring bae nu kataji teh, aya sora ti kalangan sejen ge nu ngabarageakeun (tingali sambutan-sambutan dina Sip). Urang sakalian ngawangwang kamungkinan penerbitan-pener- bitanana, tangu lain ngan semet Gudawang, oge karya-karya se- jenna. Gudawang tea, najan di dieu dipake judul lulugu, urang dagokeun anggeusna heula). Maksud teh, - pedah anjeun mah deukeut pisan ka Sip. - naha kira-kirana Sip, moal iasa ngihtiaran supaya hasil-hasil sastra teh, boh karya-karya pangarang heubeul, boh pangarang angkat- an ngora, sanggeus dipublikasikeun ngaliwatan Sip (implik-implik (tangtu ngaliwatan seleksi), djst.), bisa dikaluarkeun deui mangrupa buku. Asana geus dugi kana waktuna, mun teu ayeuna iraha atuh? Bahan kantun ngumpulkeun. Geura urang tataan: Karya Wahyu Wibisana, boh prosa boh puisi, malah aya saba- baraha dramana, jigana geus cukup pikeun sabukueun, ipis-ipis bae mah (bisa jadi kandel ketah). Karya Eddi Tarmidi idem, ditambah ku Gudawang-na (geura sina anggeus), bisa ngimbangan terbitan basa Indonesia Pembebasan Pertama Amal Hamzah. Carpon-carpon Sahuri jeung sajak-sajak Kis Ws. (tingali bundel Sunda mimiti taun 1953 djs.) asana aya puluhna. Karya-karya panulis nu kurang produktip (ngan kakara hiji dua), tapi kadar sastrana geus beunang dikahareupkeun, bisa ngarendon. Tilu PNRI 45
atawa opat pangarang dihijikeun. Dina basa Indonesia, urang geus nyaksian hadirna Tiga Menguak Takdir, karya trio: Chairil Anwar, Asrul Sani jeung Rivai Apin. Ketemu di Jalan kumpulan "tilu-sobat": Ajip Rosidi, Sabron Aidit, S.M. Ardan, Karya- karya sastra Sunda, boh puisi, boh prosana beunang dikitukeun, sastra asa na bakal loba jumlahna. rengkol-karyana dina majalah-majalah Sunda (kuma engke kapilih henteuna ku seleksi mah), geura urang sebutan nu inget bae: Syarif Amin, Kurdi Ida N. Lab (Balnadi), Sj. Bastaman, Natamiharja, Esseen, Aspeca, Umbara, E. Permana djrrd. Panulis-panulis sajak: Tien Wirahadikusumah, Kusnadi Ps., K.S. Wijaya, Tan Bie Hun (samaran meureun), Hasan Wahyu Atmakusumah, Surachman R.M., Apip Mustopa, Tini Kartini, Tina Wiria, Sayudi jeung seueur keneh, nu perlu diteangan dina waktuna. Pangarang-pangarang nu geus aya Salah saurang pangarang ngora Indonesia nu waktu ieu kaasup pangproduktipna (A.R.), kapan ayeuna geus mimiti bari pro- duktif dina sastra-basa-ibuna (sajak-esey-kritik). Carpon-carpon R.A.F. sajaba nu geus dicitak di Balai Pustaka, nu masih nyebar di ditu di dieu ge loba keneh. Kumpulan carpon Ayatrohaedi, ce'nah geus ditarima ku Balai Pustaka, sarta rek diterbitkeun, tapi iraha boa kaluarna, da kapan carpon R.A.F. nu geus kasebut di luhur ge Carita Biasa, bisana kaluar teh, sanggeus mukim kurang leuwih opat taun (di B.P.na). Ar. bogaeun keneh kumpulan sajak sarta dika-BP-keun, can aya putusan ditarima heunteuna, komo eta mah meureun lain tunggu- tunggu eun nu hayang buru-buru nyaksian lahirna. Ti kalangan sepuh nu garetol keneh, meureun anjeun ge sok nengetan, a.s.-na: K.T.S (Kadir Tisna Sujana), M.A. Salmun (bari jeung ngawulang basa/sas(tra). Miauw (carita lalana) djst. Sababaraha bukuj R. Sacadibrata, kalayan pamundutna ku an- jeun ku Balai Pustaka, Hak penerbitanana geus diwangsulkeun. Saur S. di B. nyitakna deui rek diusahakeun ku LBSS, duka geus nepi ka mana. Balai Pustaka ayeuna kacida ngawatesanana penerbitan basa Daerah. Basa Sunda upamana nurutkeun rencana ngan bisa 46 PNRI
kaluar paling loba tilu judul (buku) sataunna, ngaragum nyitak malikan. Urang tangtu moal bisa nganaha-naha da eta ge geus meunang ngatur nu ti luhur,nyaluyukeun jeung politik pamaren- tah. Di Bandung (di tempat anjeun jeung Sip) aya dua Penerbit: Ganaco jeung Tarate, nu katingal ageung katineungna kana penerbitan basa Sunda, tapi masih ngawatesanan, nya eta kakara buku-buku nu sipatna palajaran basa/sastra bae (buku nu geus tangtu dipake di sakola), jeung pangaweruh (populer/ilmiah). Kana nerbitkeun karya-karya sastra mah, jigana salempangeun keneh ku "daya nu mibutuh" nu meulina (daya-beli nu mibutuh), da bongan sandang-pangan ge nu langsung jadi pangabutuh rahayat sakumna, bet can nembongan harepan nu nyugemakeun. Ari'karya-sastra, "da kapan nurutkeun anggapan di urang mah karek nindak kana tahapan "bacaan-tamba-teu-aya-gawe", tam- ba sare sore-sore ceuk kacapangan baheula ge, lain kaperluan utama. Teu maido mun penerbit asa-asa teh. Ngan kahayang teh para penerbit nu di luhur mah (Ganaco/ Tarate tea), ulah kapalang mideudeuh, geura sambat tuh para sastrawan, bisi kaburu parundung (geus loba nu asalna mekar di kalangan sastra tuluy karuncup deui, neangan lapangan sejen, nu bisa ngajamin hirup-hurip pribadina sanajan bari tugenah). Pisakumahaeun reug-reug pageuhna mun sagigireun buku-buku pangajaran basa/sastra tea, sagigireun buku-buku pangaweruh (yasana para husus, sagigireun Kandaga/basa Kandaga/sastra, ahli basa/sastra) bari rempeg ku karya-karya cipta para sastrawan. teu rek nitik-beuratkeun ka salah sahiji golongan. Kuring di dieu ningalna masalah tina jihat kasaluruhan: karya- karya Sunda boh hasil-hasil pangarang heubeul, upamana carpon tina Parahiangan hasil pangarang ngora sakumaha anu geus kapihatur di luhur, kudu dicitak nepi ka bisa ngawangun kapustakaan nu jembar. Kuring dikumpulkeun dibukukeun, boh Dina basa Indonesia mah sajaba ti karya-karya sastrawan nu dianggap kelas. utama, upamhna bae karya-karya Achdiat K. Mihardja, Sitor Situmorang, Pramoedya Ananta Toer, Utuy T. Sontani djrr, sok kapanggih dina peredaran, karya-karya nu PNRI 47
nurutkeun anggapan umum ajenna can sabaraha. Pangarang nu kakara muncul ge dina basa Indonesia mah geus bogaeun kum- pulan prosa atawa puisi nu geus dibukukeun, nu bisa dijadikeun pangdorong pikeun maju saterusna. Malah dina terbitan basa In- donesia mah masih kapanggih hiji kumpulan carita pondok anu ngan sakadar "cerpen-kelakar", nu ku nu ngarangna ge dijudulan Teman Duduk Qadi ngan sakadar pikeun ngabaturan diuk/teu ngobrol-ngobrol acan), make ngalaman sababaraha kali kaluar (terbit), ayeuna geus citakan kaopat, sanggeus perang dunya ka-II teh, padahal di urung mah (Sunda): Dogdog Pangrewong (hasil memeh perang), nu kira-kira sanapas jeung eta, malah boa jiwana mah leuwih sawawa, hoream ngarep-ngarepna iraha rek tembong deui. Aeh bisi kapanjangan teuing, urang cag bae heula,. da poko utamana mah ku kurjng geus dipedarkeun. Kumaha tah pamendak anjeun? Meungpeung rarosa tanaga, meungpeung araya kadaek, di engke-engke mah bisi kaboler. Ari kuring puguh: tarikkolot bojongkaso, babakan rea hayam- honcewang teh, sieun tanaga kaburu suda, memeh kahayang na laksana, meureun ngajampana bugang .... Jakarta 15-10-'59. 48 PNRI
Pangdunga ka panganten pasini geuning ngajadi sugan teh moal rek enya atuh: asup bayu kakurungan nu dua geus jadi hiji tinggal jembar panalarna. KATINEUNG KURING - 4 PNRI 1959 49
Baeu Ka Eson Sumardi puguh enya bongan lunta teu bebeja kuring neangan kapahung los ka kidul los ka kaler ka kiilon ka wetan deui singhoreng simanahoreng nu lunta enggeus sawawa idek-liker di tetengger atuh kuring henteu wasa mapalangan mapahingan sakituna da lain lampah dursila entong risi sungkan balik ulah rempan mun rek mulang da mulang puguh kandangna baeu banggeut geuKa deukeut kuring nganti di paranti. 50 PNRI Jakarta awal taun 1960
Sindanglaut Ka Ayat Rohaedi kuring gegetun manehna hanjat tina parahu nahnay lungse jiga nu dipupul bayu ombak peuting sumiriwik uplak-eplok neumbag sisi jajaka - boa rimbitan tas nyacapkeun kahayangna mojang boa teu |laganca kadar nganteur nu mikarep emh manusa bong kena dibere hirup kahayang teh bet euweuh euih-euihna. PNRI 9-10-59 51
Peuting Simpe Hate Jempe Ka Nu Saparahu, rek balayar ka Jauhna: peuting simpe hate jempe buian ngangkleung teu malire awang-awang narawangan peuting simpe hate jempe angin ririh sumiliwir mawa beja ti jauhna pagar teh: nu leumpang kamemelangan sieun teu papanggih deui peuting simpe hate jempe bujan ngangkleung teu malire. 52 PNRI 1958
Nu Neangan Tineung cing bulan maneh carita ulah pireu ngabadigeu cing angin maneh harewos ulah tonggoy ngabengbeos cing cahaya kuring bawa ngambah alam nu can nyata kuring kaleungitan tineung ka mana neanganana. PNRI 1959 53
Bulan Jeung Hate bulan ngempray ari hate rumeuk kawas reueuk. 54 PNRI 1959
II HARIRING (Nyoreang)
Hariring Kuring keur wiwi hariring kuring ku kuring bisi poho ka wiwitan nu aya keteler-teler neangan nu can karuhan matak kemba nya lampah hanas disangga dijungjung singhoreng lain ajangna. hariring kuring ka kuring sing waspada ka wekasan ulah kabongroy ku heroy teu maluruh ka puhuna kuma jujutanana sanggeus kalangsu kaduhung kakara eling ka badan. hariring kuring keur kuring bisi salah pangucapna matak bongkor nya lalakon kahayang henteu kasorang bongan beda larapna ngudag kajembaran luhung kudu kandel dadasarna. PNRI 57
hariring kuring nu kuring lain nu itu nu eta teu sarua teu salemek beda ucap jeung rengkakna beda pokpokanana ngan maksud meureun saluyu melang nineung ka manehna. 58 PNRI 1959
Ngalaiitung di Cikapundung tepung jeung Beubeureuh Heubeul ceuk saha bae teu jiga mun hantem diilik-ilik breh kacipta upluk-aplak talaga'nanding jaladri mayakpak katingali kalingkung ku liung gunung kawangwang gumbirana panganten anyar pelesir lalayaran nyacapkeun kapanasaran tapi dayang sumbi nolas jeun teuing nemahan pati tinimbang nyorang wiwirang manutan putra pamali matak sangar di ahir kitu ujaring karuhun marga jadi lantaran ngajirim bandung kiwari sasakala sangkuriang kabeurangan nyoreang soteh ka tukang nyaritakeun dongeng nini itung-itung bubukana rek ngawincik tilik diri paneka peuting tadi sawangsul ti cikapundung ngahaeub ka sareupna kapegat hujan girimis angkeuhan teh rek ngareureuh di elita. PNRI 59
kolenyay aya nu datang istri geulis camperenik pok nyanggem bari megatan panginten mah kaka lali ka abdi urang sisi cobi mangga emut-emut sawang jaman katukang waktos urang sami alit geuning sering tepang di parahiangan.') eh geuning ieu teh kutan anu geulis sastraningsih nuhun dipareng patepang ginanjar kersa yang widi di mana nyai linggih parantos welasan taun ti barang urang pisah ayeuna patepang deui ditakdirkeun tur jongok paduduaan kumaha eulis teh damang ayeuna mah geuning langsip ka mana angkat-angkatan salami urang patebih kaka mah puguh sisip teu ka bogor teu ka bandung sangsara di jakarta kasilih kaluli-luli tuna kemba rumasa tinggaleun jaman. cik mangga geura wawarta dimana nya tempat ngancik banjar karang pamidangan tempat eulis macangkrami 1) Majalah Sunda Balai Pustaka (1928 - 1942). 60 PNRI
naha kagungan bumi padumukan anu matuh kaka teh hayang terang wireh tadi kaka kungsi natanyakeun ka unggal toko pustaka tempat nyai mah teu aya di pabukon geuning sepi padahal jaman katukang aya tempat nu maranti upamana di m.i1!) ayeuna mah kaka bingung ka mana nya neangan nyungsi pangancikan nyai teungteuingeun bet karah kadungsang-dungsang. ya allah puguh nyaeta nu mawi abdi ngukuntit ti sabarang kaka lugay di jalan burangrang tadi maksad bade ngadoni medar nu jadi kabingung ngan rada asa-asa bilih kaka lali deui apilain da kagungan anu anyar sastra basa persatuan nu langkung tapis patitis nu jembar ambahanana nu sigit di medan resmi da puguh menggah abdi urang kampung bau lisung sastra kadaerahan 1) M.I. Prawirawinata Pabukon Sunda di Bandung, pangagengna samemeh perang. PNRI 61
dianggap bibit berewit disangarkeun mawa mawat perpecahan cik kaka abdi belaan dituding nu lain-lain tobat henteu pisan-pisan maksad soteh hayang ngiring magelaran nyasami ilubiung campur-gaul sanes bade ngaresak atanapi mapadani tumut aub ka "bhineka tunggal ika" tapi karah disarebat magar propinsialistis dipajarkeun rek bahula teu daek manut ngahiji padahal maksad abdi mupusti banda karuhun pusaka paninggalan ulah rek kaluli-luli ulah dugi ka musna taya urutna tah eta kaka margina mawi abdi kumawani megat di tengahing jalan ilang titi temahwadi mugi ageng aksami kajurung ku hate bingung hayang dibarelaan seuweu-siwi sundawati ku sakumna hususna para sastrawan kaka naros padumukan di mana abdi nya ngancik di mana bae nu haat 62 PNRI
nu kersaeun welas asih ka abdi anu laip upami nuju di bandung di dinya di panghegar1) rorompok rada beh sisi atanapi di ditu di jalan sunda1) di bogor mah di mang warga3) alamat jalan pulisi atanapi di ceu candra4) eta nu masih miasih, kareresa mupusti jabi ti dinya mah lapur nu raawi abdi aral ka mana nya kumareumbing pabukon mah puguh mung kantun ngaranna aeh punten bae kaka abdi ngandeg lami teuing sanes bade ka elita? tanapi radio city? sumangga bilih kasip sawios abdi mah kantun silvana tos ngantosan elisabeth nganti-nganti kapan eta "kabudayan" ayeuna mah ... *** kantun wuyung jeung gegetun ditilar ku nu ngadoni ngolenyay duka ka mana PNRI 63
awor deui jadi hiji reujeung alam kanyataan nyata damar tingkaretip. baranang di alun-alun cempor paselang jeung listrik tukang dagang geus ngabarak beca ngajajar ngabaris nong-nang nong-nang genta delman kasawur ku tuter mobil. karasa sirah rancucut horeng girimis can ririh kapaksa kudu ngiuhan muru ka tukang cikopi bari ngahaneutan badan pikir mah teu weleh ngait. ngait meulit ka nu pundung pupujan beurang jeung peuting mimiti tepung keur bujang di tukangeun kantor palis1) palataran kebon kembang taman-sari murangkalih pareng deui tepung lawung kuring geus rek aki-aki itu mah masih pertengtang masih gandang masih" sigit mo ruksak kabawa jaman iwal mun bangsana leungit. 1) Tina: Paleis, nu dimaksud:, Balei Pustaka. 64 PNRI 1954
Sugan Teh keur nu cidra ti subaya sugan teh tetep miasih langgeng deudeuh mikanyaah nurutkeun kecap bareto pasini di pangungsian magar rek ngabelaan geuning buktina bet kitu sulaya tina subaya ayeuna mah apilain ngantep tega kuma dinya kumakarep mangsa bodo rek kituna rek kieuna da maksud geus laksana meunang kalungguhan luhung ngagem komara nagara di dinya mah karep teuing naha atuh bongan saha bodo teh katotoloyoh hina tuna pangabisa kitu meureun kecapna balilu jeung butahurup taya pupurieunana rumasa kuring teh laip taya pupurieunana nu matak atoh alewoh keur basa disubayaan KATINEUNG KURING - 5 PNRI 65
pagar rek dibayuan disangga kabutuh hirup ahir kieu balukarna ngahariring soteh peurih ngahaleuang lain bungah jengkel keder ku papasten teu aya euih-euihna jiga nu pupuasan imah di lembur diduruk lumpat ka kota balangsak. 66 PNRI 1960
Boa Teuing keur sdrk. werdaya boa teuing mun saderek sugih beurat-beunghar teu aya kakurang boga mobil gedong sigrong ka kuring mah mo emut kuring leutik tur hina laip pangeusi pasisian urang lembur singkur da puguh lumrah manusa mun geus bukti kahayang nu dipiati teu inget ka wiwitan boa teuing mun saderek sakti bedas weduk gagah mandraguna wani tanding di palugon ngaburak-barik musuh ka kuring mah heug apilain naon nu rek dibela puguh tampa buruh taya pupurieuanana moal cara ngabela sang kapitalis aya gegeleunana boa teuing mun saderek tapis pinter wanter bangkit tur binekas kuring mah kateler-teler da saderek mah unggul hal tiori pulitik tinggi midangkeun pangabisa PNRI 67
di dewan nu luhur atawa tandang ngacacang mundar-mandir pelesir ka luar-nagri make ongkos nagara. puguh bukti tuh nu sugih mukti baheula mah keur dipangungsian eukeur hirup kekerehet ka kuring teh midulur sakanyeri tur sakapeurih sabagja sacilaka bari pok misaur mun merdika geus laksana anjeun oge tinangtu harja basuki mo cara keur dijajah. tapi geuning bet ayeuna jalir luncat mulang lubar ti subaya ka kuring teh teu malire tah tina sabab kitu pikir kuring jadi pesimis paur mun ki werdaya teu nedunan kaul geus bukti mah beurat-beunghar nukang-nonggong ka kuring golongan laip tuh cara anu rea. entong teuing hayang sugih-mukti tong ngalamun hayang gede dunya atawa mashur kasohof jadi pamingpim punjul mun punjulna ngan wates biwir diteangan jasana weleh teu katimu 68 PNRI
mending ge cara ayeuna ki werdaya ngawula ka para wargi1) warga sanusantara. 1) Tetepj jadi "tukang nulis." PNRI 69
Ngalangeu di Puseurdayeuh anteng ngileng nu pelesir uleng nyawang nu pasiar paburu paboro-boro moro panonobanana puseurna karamean ka ditu ka pasarbaru atawa ka senenraya tinggeleser tinggilisir fiat-sedan jeung kadilak kasawur ku sengor motor atawa sepeda kumbang balap paheula-heula nu tumpakna cakep-pangguh gandang ginding ludeung tandang ceuk saha pagar teh sisip nagara henteu raharja kapan eta nu jongok teh sakitu mere buktina nyugemakeun paningal teu aya nu bubuh ripuh kalantar pangupa jiwa kitu cek kereteg ati bari jongjon nyawang jalan keur kitu ngoloyong tembong tiluan uyun-uyunan indung bapa jeung anak 70 PNRI
ngarenghap bari jigarahuh nadahkeun leungeun sabeulah ditilik disidik-sidik kawas anu anyar datang lain anggahota jembel nu biasa di jakarta beda pokpokanana kakara cunduk ti gunung meureun korban kakacowan ... ieu aya dua ketip tobat gusti lain tega kuring ge kosong bolongor bener pagawe tea mah tapi kalamerona puguh ngalantung teh bingung ngabangbrangkeun tanggung bulan lain angkeuh sirik-pidik sindir-sampir ka nu beunta sewot dipiomong soteh ngagambarkeun kanyataan kaadilan sosial samar subur rek ngawujud lungkawing teuing jungkrangna. PNRI 1959 71
Sunda Sungkawa keur nu mangkuk di kota (aweuhan ka j. suparmi ganda-puspita)1) gunung-gunung alum mesum pasir wukir milu ketir bubulak jiga rambisak tepis wiring sedih kingkin sumawonna padesan mah ceurikna mani ngageuri kuma teu rek alum mesum kuma teu rek sedih kingkin puguh rayatna sangsara pinuh kasedih kapeurih taya gunung pananggeuhan geusan nyingkiran rerepit tuh handapeun rungkun haur aya mayit ngabuligir awakna ruksak pasiksak panonna ngan kari hiji ceuk beja mah pager-desa nu dipeuncit peuting tadi dipaksa bae digusur teu nolih ka nu jumerit dibawa ku gorombolan tengah peuting jemplang-jempling henteu aya nu nulungan anak-rabi puguh sisip 1) "Ruangan rumaja" Sipatahunan. 72 PNRI
ari itu anu ngelun dilamping tutugan pasir haseup urut kahuruan kajadian peuting tadi sawaktu jeung pager-desa jadi korban nu doroi puluhan imah dihuru rajakayana diringkid nu bahula dipaehan nu teu buru-buru nyingkir didorhos sapadamayan henteu pilih bulu deui mutuh matak ngungun wuyung sedih peurih pegel ati teu aya euih euihna ti barang gumelar lahir kadaolatan nu mutlak dipiceuceub ku nu dengki kuring mah ngan bati bingung milu sedih ka nu leutik anu teu tuah teu dosa dipake tameng pipinding geusan mudalkeun amarah magar beda idolohi ya allah nu maha agung anging ku pitulung gusti manusa mah. puguh tuna najan digelar pamingpin ka saha atuh rahayat kedahna nya kumareumbing. PNRI 1959 73
Kuring ayeuna rek balik panineungan ka p. bali keur r. keuring ayeuna rek balik urang pada andum dunga sugan kapalire keneh ku kikisik jeung keusikna basisir pulo dewa rek mungkurkeun gilimanuk moro mulang ka jakarta kuring ayeuna rek balik kapaksa urang paturay ngan mihape omong bae pacuan loba carita kuring geus kawisaya ku hariring nu keur ngidung ngalun diombak umpalan kahayang mah balik deui mapay laratan wiwitan mimiti urang pajongok tapi meureun kajongjonan matak kandeg nya lampah mending urang pada jauh ambeh sono patepungna. 74 PNRI
Ka Mana Kuring Nya Ngungsi keur "kabinet sandangpangan" lembur matuh puguh suwung pasisian geuning sepi desa ngan tinggal ngaranna da nu nyicingan arindit iklas nilar padumukan meureun nyingkiran rerepit ngajugjug ka gunung singkur ngungsi ka mandalawangi tapi singhoreng tempatna tempat nu jail doroi kapaksa ngejat ka kota geuning leuwih matak peurih nyjruruk di saung butut dikukuprak ku nu wajib da meureun lain tempatna saungna diubrak-abrik kuring muru kolong sasak tamba teu ngiuhan teuing di dinya kuring nya matuh tadina mah ngan rek meuting sapeuting isukna mujang kajeun bari ngaligincing da banda tatalang •raga seep pake eusi peujit tinggal badan ngabulucun PNRI 75
boga pikir reyang-reying rek balik balik ka mana kapan asal ge rek ngungsi lunta nyiar pamatuhan tapi da geuning teu manggih hayang nanjung kawas batur meureun kahalangan wisit kulak canggeum bagja awak kapan cenah mungguh jalmi kasengker ku tutulisan meureun kieu tulis kuring. 76 PNRI 1960
Pamuradan keur: olla1) deudeuh teuing dulur kuring horeng keur puyang-payingan kasered robeda hate hoiicewang ka mana nincak seunggah ku sieun semplak atuh matak buntu laku kahayang moal kasorang lamun hayang nyanding peuting jeung bari ngawasa beurang kudu tanggoh mikawanoh bari ludeung milu tandang jeung anu mikarepna piraku lampah kapahung da geus puguh cecekelan moal kahalangan sisip najan raga dipanjara kapan kitu ceuk anjeun ge hate mah tetep lugina moal beunang dilarang mangsana ngapung ka manggung teu rek nyoreang ka tukang tapi da bongan ceuk tadi jalma mah raraga dua 1) Jawaban embat-embat K A N J U T K U N D A N G. PNRI 77
mun geseh pangajak hate miheueuh lampah nu salah raga sok kababawa lamun raga katalikung kajembaran hate suda alusna' papada lantip saluyu itu jeung eta raga jeung hate teu bendeng sarua pada lugina pada-pada merdika mun geus luyu cara kitu urang mo ngabarungsinang tengtrem nyungsi nu kiwari pibekeleun ngudag jaga tur teu poho ka bareto keur urang diwawadian kudu jembar panalar mun mikarep maksud luhung babaran kamanusaan manusa lahir jeung batin gumulung ngaraga-sukma karep jeung prak sapagodos teu pabentar pasalia komo aing-aingan rinungrum marga rahayu pangharepan sarerea. 78 PNRI 1959
Ngabuburit di Padesan prahmen romantik taun tilupuluhan keur daun ngora. meneran hade sorena kira wanci asar ahir sareres sasadiaan keur boroeun engke magrib nyi mojang neda widi piunjukna ka jeng ibu pamugi kawidian sakedap deuk ngabuburit bade ningal kaanehan di Padesan mapay-mapay pasawahan panghegar ki jurutani pangbeberah rayat desa kalangenan urang sisi dianteur ku nyi mimi rencang kadeuheus kang ibu duanana lalagas sumedeng rumaja putri sempal guyon malar hegar manah jembar pare meujeuhna gumunda kasilir ku angin leutik daunna pating arulang jiga ngagupay nu geulis haturan nyai sumping milari panglipur kalbu, naha bosen di kota, bet mikangen tepiswiring, geura siram dipancuran tirtawana PNRI 79
caina canemrang herang tiisna sumerep nitis mawa kuat ka salira matak' seger kana pikir geura nyai tingali tuh ditempat anu singkur lain nyandak babasah brus bisi kaburu burit kapan ieu geus santek waktu sareupna nyimas mojang pok ngandika anteb leleb anca ririh nyi mimi kutan di desa loba pangbeberah ati paingan teuing kuring ngaberung hayang ka gunung malikan jaman budak jaman kuring masih leutik jaman eyang aya keneh dikieuna ngajanteng anteng nu nyawang tungtung galengan beh sisi kagendam ku titingalan mutuh matak kelar pikir nu lenjang sungkan balik ningal lembur ting jarumpluk saung ancal-ancalan lir kapal tengah jaladri kahibaran ku layung nu koneng umyang sirna rasa keur nu nyawang asa awor jadi hiji jeung cahya nu hurung-herang titisan para apsari 80 PNRI
ngajaring purbasari nu keur marek sunan ambu tungkul teu werat cengkat perbawana isin-ajrih keur diwejang babaran dika-dewian cengkat soteh kagareuwah Tcagebah ku bedug magrib ngingetan waktuna buka, ulah kajongjonan teuing jeung nu rek solat deuih utamana kudu kumpul, sing bareng berjamaah ulah misah masing-masing solat bareng supaya gede pahlana mimi urang kajongjonan eta bedug enggeus nitir ulin teh kamalinaan nam maneh leumpang sing gasik ka dinya bae mipir geura tangtu ibu bendu engke meureun saurna teu boga ingetan teuing puguh kami kakemat ku titingalan ningal layung siang umyang cahyana ngenclong dumeling mawa jauh panineungan rea anu kapieling bali geusan ngajadi geusan bapa geusan indung banjar karang pamidangan titingal nini jeung aki moal weleh dipicangcam dipiheman. PNRI 1957. 81
Kidung Pangjurung tepungtaun1) upit keur nu galindengkeuneun tilupuluh genep taun anjeun geus ngawincik wanci lumenggang di pawenangan gumelar ka alam lahir aub jeung mahluk sajagat sawarnaning nu kumelip tilupuluh genep taun anjeun jejem jadi wakil wawakilna hiji bangsa mawa komara wawangi wangi ganda kasundaan sunda sadu santabudi kuring neda ka nu agung nu ngayuga beurang peuting anjeun sing langgeng lumenggang jadi panggeuing pangjaring pamuntangan pananggeuhan seuweu sisi sundawati pamanggul laku rahayu panilik lampah nastiti 1) Sipatahunan. 82 PNRI
bari tagen mawa sora satru sikep nu teu adil pikeun rahayat sakumna utamana rayat leutik bisi aya nu kalangsu kalebon kacingcirihi poho ka tekad wiwitan pagar rek tigin gumati rek rumaksa rek rumiksa teu rek jalir tina jangji bisi aya nu kapahung katalimbeng bingung balik kasasar leungiteun jalan geura toel ku panggeuing ulah halon kajongjonan jongjon mungkur teu miduli bisi aya nu adigung adiguna ieu aing nekadkeun lana waluya sanajan bari bibintih patelak jeung kadangwarga da meunang milik mucekil bisi aya nu japilus ngomong kecewas-kecewis ngawada sunda teu wasa ilubiung itikurih geusan kaharjan nagara nuding propinsialistis bisi aya nu culangung culang-caling ngomong kecing magar sunda moal lana PNRI 83
kahareup mah bakal leungit heug ku anjeun istigfaran 'audubillah mindalik sakitu kidung pangjurung ti nu kangen mikaeling eling ka purwa-wiwitan ti wiwitan anjeun lahir rek mawa komara bangsa bari ngabela nu leutik. 84 PNRI 1958
Ti Cihideung Kuring Mudun keur k.s. k, ti cihideung kuring mudun mipir bumi siliwangi ngaliwat ka karangsetra moro jalan cipaganti rek nohonan jangji tea pasini nu can ngajadi naha atuh karah suwung di nu tadi geuning sepi di nu aya bet teu nyampak ka mana nya kudu nyungsi nyacapkeun kapanasaran neangan nu kapiati hayang dumuk tepung lawung geusan pakait nya pikir ulah kaselang ku bongan pagar teu langgeng mieling piraku lewang ku sugan da kapan sidik geus yakin. KATINEUNG KURING - 7 PNRI Cihideung 22-12-'59 85
Geusan Kuring nya di dieu pigeusaneun kuring banjar karang tempat pamidangan pakuwon keur geusan ngenggon jauh-jauh dijugjug hese rumpil diteang disungsi suganna aya kadar kapalupuh nangtung kapimilik kapibanda beunang merih itikurih ti leuleutik laksana sapaneja seja bakti ku gerentes ati tanda hayang lana mikamelang ka nu dilongok didongdon nu geus ngantunkeun galur galur catur lampahing diri ngaras na patilasan panggung bale bandung titinggalna sang bagawan anu ngancik dipupucuk puncak-manik resi sirnadirasa1) sirna rasa sirnaning panggalih sirna rasa sirnaning pangrasa rasa raos kapiomong 1) H. Hasan Mustapa. 86 PNRI
omong ucap linuhung luhung aji pangajen diri gelar dipawenangan wenang sisip nanjung mun sisip tandana tuna lamun nanjung kajurung ku wisit sigit mawat jembar panalar. PNRI 1960 87
K a t e r a n g a n: Ayat Rohaedi (Ar.), sastrawan/mahasiswa Sastra sok nulis sajak - jeung carpon. Kumpulan carponna: Hujan Munggaran sajak dicitak ku Balai Pustaka (I960). A.R. = Ajip Rosidi, sastrawan/esey-is sok nulis: saiak-sajak, esey, kritik dina basa Sunda jeung basa Indonesia Kungsi meunang hadiah sastra B.M.K.N, taun 1955/1956 keur puisi, taun 1957/1958 keur prosa. D.Dj. = Dodong Djiwapradja, penyair. E.T. (Ety) = Eddi Tarmiddi, sastrawan/mahasiswa Hukum sok nulis sajak, carpon noveleta. Eson Sumardi, sok nulis sajak-sajak di Sipatahunan. J.R. = Jus Rusamsi, sastrawan/guru sok nulis sajak, esey kabu- dayaan jeung ngalukis. KANJUTKUNDANG, (K.K.) antologia sastra Sunda sabada perang kumpulan hasil karya 42 pangarang Sunda disusun ku Ajip Rosidi jeung Rusman Sutiasumarga, diterbitkeun ku Balai Pustaka, (1963). K.S. Kostaman, (k.s.k), wartawan Sipatahunan, sok nulis dang- ding jeung hal-ihwal padalangan/pawayangan. LBSS = Lembaga Basa Jeung Sastra Sunda, diadegkeun di Ban- dung tahun 1952. Olla S. = Olla S. Sumarnaputra, sastrawan/mahasiswa Sastra sok nulis sajak, dangding, carpon jeung esey (Kabudayaan/sas- tra/basa). R.A.F. = Rachmatullah Ading Affandi, sastrawan/calon Sarjana Hukum, sok nulis carpon, esey kritik, sandiwara. Kumpulan carponna Carita Biasa diterbitkeun ku Balai Pustaka (1959). R.K.H. = Ramadhan Kartahadimadja, sastrawan/wartawan nu kungsi narjamahkeun sababaraha karya Lorca (pangarang 88 PNRI
Sepanyol). Kumpulan sajakna (Bah. Indonesia) dijudulan PRIANGAN SI JELITA (1958). SIP = SIPATAHUNAN W.W. sastrawan/mahasiswa F.K.I.P. (Bandung) sok nulis sajak, drama, carpon jeung esey kabudayaan. (Wiwi) = Wahyu Wibisana, Panambah: Kajabi ti LALAJO, prosa/puisi nu sanesna mah parantos dipu- blikasikeun di SIPATAHUNAN sareng di sawatara Ming- guan/Majalah antawisna PANGHEGAR, (Bandung), CANDRA (Bogor), nalika "jarumeneng" keneh. PNRI 89